钦定古今图书集成/明伦汇编/官常典/第601卷 > 宋
## 钦定古今图书集成/明伦汇编/官常典/第601卷 > 宋

### 英宗治平四年正月神宗即位十月考监司课绩

按：《宋史神宗本纪》：“治平四年正月，神宗即位，冬十月
己酉，以右谏议大夫、权御史中丞滕甫考诸路监司
课绩。”

### 神宗元丰三年夏四月乙卯令御史分案诸路监司按宋史神宗本纪云云

元丰八年三月，哲宗即位。夏四月丁丑，诏“遵先帝制
遣官察举诸路监司之法。”

按：《宋史哲宗本纪》云云。

### 哲宗元祐元年二月丁卯诏左右侍从各举堪任监司者二人举非其人有罚

按：《宋史哲宗本纪》云云。

### 绍圣三年二月丙戌诏遣郎官御史按察监司职事按宋史哲宗本纪云云

### 元符元年八月庚辰诏诸路监司并取旨召对

按：《宋史哲宗本纪》云云。

### 徽宗崇宁元年秋七月丙戌诏监司以三年成任

按：《宋史徽宗本纪》云云。

崇宁四年春正月壬辰，诏“察诸路监司贪虐者论其
罪。”

按：《宋史徽宗本纪》云云。

崇宁五年，立“监司互察法。”

按：《宋史徽宗本纪》：崇宁五年六月“癸亥，立诸路监司
互察法，庇匿不举者罪之，仍令御史台纠劾。”

### 重和元年三月丙戌诏监司郡守自今须满三年乃得代仍毋得通理

按：《宋史徽宗本纪》云云。

### 宣和四年十二月乙未诏监司未经陛对毋得之任按宋史徽宗本纪云云

### 高宗建炎四年诏侍从官各举可充监司者一二人按宋史高宗本纪云云

### 绍兴元年春正月壬子诏不历县令者勿除监司

按：《宋史高宗本纪》云云。

绍兴五年，诏“侍从等举监司、守令。”

按：《宋史高宗本纪》：“绍兴五年三月，诏在内馆职、在外
侍从官，各举所知，充监司守令。”

绍兴七年秋七月戊辰，诏“侍从各举可任监司者一
二人。”

按：《宋史高宗本纪》云云。

绍兴二十六年，诏“选择监司。”

按：《宋史高宗本纪》：“绍兴二十六年春正月乙丑，诏选
择监司，须七品以上清望官，或经朝擢及治郡著绩
者。”

绍兴二十八年，诏“公举监司及《监司选用法》。”

按《宋史高宗本纪》：绍兴二十八年“春正月甲申，命台
谏、侍从三人以上公举监司治状。三月戊寅，诏自今
用人，选帅臣、监司曾任郎官已上者为侍从，监司、郡
守有政绩者为卿、监、郎官，二年乃迁，卿监、郎官未历
监司者，更迭补外。”

绍兴三十二年五月孝宗受禅。冬十月丙寅，诏“朝臣
举堪监司、郡守者。”

按：《宋史孝宗本纪》云云。

### 孝宗淳熙五年十一月庚辰复监司互察法

按：《宋史孝宗本纪》云云。

淳熙六年八月庚寅，罢诸路监司便宜行事。

按：《宋史孝宗本纪》云云。

### 宁宗开禧二年三月丁酉诏诸路监司岁十一月按部理囚如五月之制

按：《宋史宁宗本纪》云云。

====嘉定二年诏侍从台谏各举监司治行政绩====按：《宋史宁宗本纪》：“嘉定二年春正月，诏侍从、两省、台
谏举监司治行尤异者二三人。五月庚子，诏侍从、两
省、台谏各举监司有政绩才望者二人。”

嘉定六年。闰月戊辰。诏御史台置考课监司簿
按《宋史宁宗本纪》云云。

嘉定九年三月丁丑，诏“侍从、台谏、两省举堪监司者
各二人。”

按：《宋史宁宗本纪》云云。

### 理宗景定二年诏监司以殿最定赏罚

按：《宋史理宗本纪》：“景定二年春正月癸亥，诏监司率
半岁具劾去赃吏之数来上，视多寡为殿最，行赏罚。
守臣劾监司所不及，以一岁为殿最，定赏罚。本路州
无所劾而台谏论列，则监司、守臣皆以殿定罚。有治
状廉声者摭实以闻。”